Sodom
„Содом“ (Sodom) е траш метъл група в Германия, основана през 1981 г.

Заедно с Kreator и Destruction съставляват т.нар. Света троица на германския траш метъл. Докато другите 2 групи създават музика, която по-късно повлиява на дет метъла, Sodom изпъква и създава звучене, въздействащо върху блек метъл групите, които се появяват в края на 1980-те и в началото на 1990-те години.

История

1980-те години 
 1981 г. В Гелзенкирхен, Германия е основано триото Sodom. Оригиналният състав включва Thomas „Angelripper“ Such (бас и вокали), Christian „Witchhunter“ Dudeck (ударни) и Frank „Aggressor“ Testegen (китара).
 1982 г. Записано е демото „Witching Metal“.
 1983 г. Записва втори демо запис, озаглавен „Victims of Death“. Той е приет добре от местните метъл поклонници. Следва концерт във Франкфурт заедно с Venom и Destruction, след него подписват договор със звукозаписната компания Steamhammer. Непосредствено преди влизането в студио „Aggressor“ напуска и е заменен от Josef Pepi „Grave Violator“ Dominic.
 1984 г. Записан е дебютният албум „In the Sign of Evil“. След издаването му състава напуска Grave Violator, заменен от Michael „Destructor“ Wulf (починал през 1993 г.)
 1985 г. Годината преминава в турнета.
 1986 г. Издаден е първият дългосвирещ студиен албум „Obsessed by Cruelty“. След появата му състава напуска Destructor, заменен от Frank „Blackfire“ Godsdzik.
 1987 г. Излиза EP „Expurse of Sodomy“, последван от албума „Persecution Mania“.
 1988 г. Европейско турне с американската траш група Whiplash. Издаден е live албумът „Mortal Way of Live“, който съдържа записи от концертите в Дортмунд и Дюселдорф.
 1989 г. През януари Sodom изнася най-големия си концерт дотогава. В град Катовице, Полша, свири пред публика от 10 000 фенове. Половин година по-късно излиза сингълът „Ausgebombt“ и един от най-добрите албуми на групата – „Agent Orange“. Той е продуциран от Harris Johns (работил Helloween, Voivod, Kreator и други) и влиза в немските класации. Въпреки успеха членът на групата Frank Blackfire напуска и се присъединява към Kreator. Като временен заместник е избран Uwe Baltrusch от групата Mekong Delta. По време на последвалото турне подгряваща група е млад бразилски квартет, наречен Sepultura.

1990-те години 
 1990 г. Излиза албумът „Better Off Dead“, записан с китариста Michael Hoffman (бивш член на Assassin).
 1991 г. Годината е изпъстрена с десетки концерти. Една от спирките е стадион „Академик“ в София, където групата свири пред 12 000 души. Тя е първата метъл група от световна величина, свирила в България. След турнето напуска китаристът, а мястото му е заето от Andy Brings.
 1992 г. Европейско турне заедно с група Depressive Age от Берлин. То е предшествано от излизането на албума „Tapping the Vein“. В края на годината групата се разделя с дългогодишния си барабанист Chris Witchhunter (проблеми с алкохола), а на барабаните застава Guido „Atomic Steif“ Richter (бивш член на Living Death).
 1993 г. Издадено е EP „Aber bitte mit Sahne“, едноименната песен от което е преработен немски шлагер, изпълняван от Udo Juergens.
 1994 г. По случай десетгодишното сътрудничество със Steamhammer е издаден албумът „Get What You Deserve“. В град Есен се провежда юбилеен концерт. В него участват почти всички бивши членове на Sodom. Издадена е концертната ретроспекция „Marooned“.
 1995 г. Издаден е 7-ият дългосвирещ студиен продукт „Masquerade in Blood“. Той е последван от поредната смяна в състава на групата. Andy Brings (свирил впоследствие с Powergod и The Traceelords) е заменен от Dirk „Strahli“ Strahlmeier.
 1996 г. Angelripper започва солов проект, наречен Onkel Tom. Дебютът е „Ein schoener Tag“, съставен предимно от метъл кавър версии на популярни немски пиянски песни.
 1997 г. Отново промяна в състава. Привлечени са барабанистън Bobby Schottkowski и китаристът Bernemann (Bernd Kost) (бивши членове на групите Crows и Randalica). В този състав е записан „'Till Death Do Us Unite“, който включва „Gisela“, „Fuck the Police“ и кавър на „Hazy Shade of Winter“ на Simon & Garfunkel.
 1999 г. Излиза студийният албум „Code Red“. „The Vice of Killing“ се превръща в хит и става задължителна част от концертния репертоар на групата.

2000-те години 
 2001 г. Появява се десетата пълнометражна творба „M-16“ на Sodom, която получава добри отзиви от медии и фенове и ознаменува гръмкото завръщане на траш-метъла в лидерските позиции на световната рок-сцена.
 2003 г. Излиза третият live албум „One Night in Bangkok“, записан в Азия.
 2004 г. Tom Angelripper, Bobby Schottkowski и Bernemann подготвят поредната си европейска траш-инвазия. На 27 февруари в зала „Христо Ботев“ в София спазват обещанието си де се върнат и забиват пред екзалтираната публика. Изминали са 13 години от култовия им първи концерт в София. Посещаемостта на концерта е далеч по-ниска, отколкото на легендарния концерт на стадион „Академик“. Присъстват едва 2000 фенове. Въпреки това германците свирят с голяма жар и изпълняват всичките си класики.
 2005 г. Издадено е първото DVD „Lords of Depravity Pt. 1“ на траш-класиците. Изданието включва 2 части. Първото DVD е ретроспективно и обхваща историята на групата от 1982 до 1995 година. В него могат да се видят редки записи с голяма колекционерска стойност – непубликувани дотогава кадри зад сцената, от репетиции и интервюта с всички бивши и актуални членове на групата. Вторият диск включва концертни записи – общо 30 песни. Голяма част от тях са от концерта в София на 27 февруари в зала „Христо Ботев“.
 2006 г. Излиза поредният албум на трашърите, озаглавен „Sodom“.
 2007 г. Германското трио издава нов албум с името „The Final Sign of Evil“.
 2010 г. Sodom издават „In War and Pieces“. Konrad „Bobby“ Schottkowski напуска групата и за нов барабанист е обявен Markus „Makka“ Freiwald.

Дискография

Студийни албуми 
 Obsessed By Cruelty – 1986 г.
 Persecution Mania – 1987 г.
 Agent Orange – 1989 г.
 Better Off Dead – 1990 г.
 Tapping the Vein – 1992 г.
 Get What You Deserve – 1994 г.
 Masquerade in Blood – 1995 г.
 'Til Death Do Us Unite – 1997 г.
 Code Red – 1999 г.
 M-16 – 2001 г.
 Sodom (албум) – 2006 г.
 The Final Sign Of Evil – 2007 г.
 In War And Pieces – 2010 г.
 Epitome of Torture – 2013 г.
 Decision Day – 2016 г.
Genesis XIX – 2020 г.

Live албуми 
 Mortal Way of Live – 1988 г.
 Marooned Live – 1994 г.
 One Night in Bangkok – 2003 г.

Сборни албуми 
 Ten Black Years – 1996 г.

EP, сингли и демота

EP 
 In the Sign of Evil – 1984 г.
 Expurse of Sodomy – 1987 г.
 Ausgebombt – 1989 г.
 The Saw Is the Law – 1991 г.
 Aber Bitte mit Sahne – 1993 г.

Демота 
 Witching Metal – 1982 г.
 Victims of Death – 1984 г.

Сингли 
 Get What You Deserve – 1993 г.

DVD-та и VHS 
 Lords of Depravity Part I – 2005 г.

Членове на групата 
 Настоящи членове
 Tom Angelripper – вокал и бас китара
 Markus „Makka“ Freiwald (2010) – ударни
 Bernemann – китари

 Бивши членове
 Bobby Schottkowski – ударни (до ноември 2010)
 Aggressor (Frank Testegen) – китари (1983 – 1984)
 Grave Violator (Pepi Dominic) – китари (1984 – 1985)
 Destructor (Michael Wulf) – китари (по-късно в Kreator, 1985 – 1986), починал през 1993 г. (R.I.P.)
 Assator (Uwe Christophers) – китари(ex-Darkness (Германия))Участва в турнето през 1986 г.
 Frank Blackfire (Frank Gosdzik) – китари (по-късно в Mystic и Kreator, 1987 – 1989)
 Uwe Baltrusch – китари (на турнето през 1989/1990 и в Mekong Delta, по-късно в House of Spirits)
 Michael Hoffman – китари (от Assassin, 1990)
 Andy Brings – китари (по-късно в Powergod, 1991 – 1995)
 Strahli (Dirk Strahlimeier) – китари (1995 – 1996)
 Chris Witchhunter (Christian Dudeck) – ударни (1983 – 1992) (и в Destruction и Bathory), починал на 7 септември 2008 г. (R.I.P.)
 Atomic Steif (Guido Richter) – ударни (от Sacred Chao, Holy Moses, Living Death, Brotós, 1992 – 1996; по-късно в Stahlträger, Assassin)

Външни препратки 
 Sodom's Официален уебсайт
 Tom Angelripper (Германия)
 Снимки от концерти  проведени в Лос Анджелис
 Снимки от концерта им в София, 7 февруари 2009 г.

Германски траш метъл групи
Германски блекметъл групи